Боян Бойчев
Аз може би ти казах…

chitanka.info

Аз може би всичко ти казах,

А може би не съвсем,

Нахално отново навлязох

В живота на новия ден.

Аз може би нямам представа

Докога ще живея така —

Една топлина ми остава,

Топлината на твоята ръка.

Аз може би всичко ти дадох,

А ти пък си всичко за мен,

Ще ти дам каквото забравих,

Ти ми дай поне още ден.

Аз може би някъде сбърках,

Или ти погрешно реши,

Спасителен остров потърсих

Отново при теб, разбери.

Аз може би всичко ти казах,

Но отново оловният ден

Щом теб за миг забелязах

Превърна се в златен за мен.

Аз може би всичко ти казах,

Не, не всичко, не съвсем…

Обичам те…, това остава

За теб, за новия ден.

февруари 2000 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.